|  |
| --- |
| **Sted og dato: Plejecenter Aabo – 26.11.2024** |

**Samtale med leder og medarbejdere samt observationer**

|  |
| --- |
| **Emne:** Tilsynets observationer |
| Tilsynet var rundt på alle afdelinger på Klintebo. Der var beboere ude i fællesrummet alle steder. Nogle ventede på middagsmaden og andre var i gang med at spise. Der var en hyggelig og velkommen atmosfære alle steder.  Selvom alle afdelinger tilhører samme plejecenter fremstår de meget forskellige i udtryk. Det viser sig bl.a. i bordopstillinger og andet interiør i opholdsrummet, herunder også i graden af julepynt, som på flere af afdelingerne var hængt op.  De steder, hvor beboerne var i gang med spisning, sad der medarbejdere med ved bordet. Et enkelt sted sad også medarbejdere, som spise deres egen mad. Kun ganske få beboere snakkede sammen. |

|  |
| --- |
| **Emne:** Opfølgning på tidligere tilsyn |
| **Tilsynets bemærkninger:**  Leder redegjorde for, hvordan der var arbejdet med de anbefalinger, som blev givet ved sidste års tilsyn. |

|  |
| --- |
| **Emne:** Personalesituation |
| **Leder:**  Leder oplyser, at det er en stabil medarbejdergruppe, som er på Aabo. Der er de assistenter, der skal være. Der er ro på nattevagterne efter omlægningen af natteamet. Leder synes, at der er det rigtige flow i medarbejdergruppen. Der er mange medarbejdere, som er, eller snart kommer, i efterlønsalderen. Der er pt. ikke ubesatte stillinger. Der er 3 ufaglærte ansat. Lederen motiverer medarbejderne til at tage uddannelsen, og planen er pt. at 2 vil starte på 17-ugersforløb, når de har den fornødne erfaring.  Der er brugt mange personaleressourcer grundet borgere, som har brug for særlig indsats.  Der er et forholdsvist højt sygefravær – ca. 15 %, når langtidssygdom tælles fra, er den på ca. 4 %. Der er opsagt 5 medarbejdere, som grundet sygdom ikke kunne fortsætte i jobbet. Der arbejdes med at nedbringe sygefraværet, og 1-5-15 overholdes.  Trio skal have mere fokus på sygdom og undersøge, hvad det er der gør, at der er nogle medarbejdere, som aldrig er syge.  Der kommer ofte uopfordrede ansøgninger til Aabo, så der er ingen rekrutteringsproblemer.  Nye medarbejdere vurderes erfaringsmæssigt. Ud fra vurderingen tilrettelægges introduktionen. Der tilkobles en mentor, og gives introduktion til hele huset. Der er et intro.skema, som sikrer, at nye medarbejdere får den information, der er nødvendigt.  Det er leders mening, at medarbejderne er kompetente. Der er fokus på oplæring i både specifikke og generelle kompetenser.  Der er stadig en pædagog ansat. Hun er også demensvejleder. Der er i alt 2 demensvejledere, som skal på uddannelse omkring frottallapsdemens.  **Medarbejdere:**  Medarbejder oplever lidt frustration blandt kollegaere ved sygdom. Når der er sygdom føler medarbejderne, at de skal hjælpe på kryds og tværs af afdelinger. Lunten bliver kortere. Kommunikationen indbyrdes bliver af og til lidt spids. Forståelsen for hinandens udfordringer kan forsvinde. Vi tænker meget i at forhindre forråelse.  Det er en udfordring med ufaglærte. De er ikke så bevidste om, hvordan man skal handle i forhold til arbejdsgnge og handlingsanvisninger omkring beboerne. De skal også sætte sig ind i teorier om beoernes udfordringer, Det gør de ikke.  Medarbejder rejser problemstillingen overfor ledelsen, som så forventes at drøfte problemet med de pågældende.  Når der er vikarer/afløsere skal vi klare lidt flere ting end ellers. Det er forståelig, men også trættende i længden.  Der er ikke som sådan ledige stillinger, men det er afløsere ved fravær, som kan være udfordrende.  Der skal større fokus på, at alle skal læse handlingsanvisningerne. Vi får snart et par nye kollegaer, som forhåbentlig giver mere stabilitet.  Medarbejder har været eneste assistent på afdelingen, men har nu fået en kollega. Det er rigtig godt.  Medarbejder ved ikke hvor højt sygefraværet er, men når der er fravær, så tænker man ”åh nej”. Der er af og til 2-3 syge, og så hjælper vi hinanden. Det er et pres. Leder er lydhør, men det er ikke altid, at tingene kan planlægges.  Medarbejderen er sikker på, at leder følger op på sygefraværet, som hun skal.  Der fornemmes ikke rektrutteringproblemer. Tvært i mod der er mange, som gerne vil arbejde på Aabo. Medarbejdere, som finder nye job, kommer ofte tilbage igen.  Nye medarbejdere får en velkomstmappe med information som de forventes at læse. De får også en mentor. De kommer rundt i intro på alle afdelinge. Introforløbet er tilrettelagt i forhold til de kompetencer medarbejderen har op til 14 dagen.  Medarbejder fortæller, at man har en metode som hedder ”lejerbål”. Den anvendes i særlige situationer, hvor det er nødvendigt at få promlemstillinger på bordet. Her kan man sige alt, hvad man har på hjertet, uden at det kommer med ud af døren. Det skal bl.a. hindre forråelse.  **Tilsynets bemærkninger:**  Tilsynet finder, at der er overensstemmelse mellem lederes opfattelse af personalesituationen og medarbejderens.  **Anbefaling:**  Ingen. |

|  |
| --- |
| **Emne:** Hverdagen på plejecentret og borgerens trivsel og relationer |
| **Leder:**  Der er pt. beboere i alderen 70 – 100 år. De kommer med alverdens forskellige udfordringer. På trods af dette, er der gode relationer i mellem dem. Ikke alle kan indgå i relationer med andre, men der hvor det er muligt, bliver der arbejdet med relationsdannelse.  På Aabo opleves beboertrivslen høj. Det kan bl.a. ses af, at beboerne har rigtig gode relationer og mødes på kryds og tværs. Det er noget man har arbjedet med i nogle år, herunder også sansestimulering og et miljø som understøtter bebornes mulighed for at mødes.  Der arbejdes med personcentreret omsorg, ”trivselskar”, ”blomsten” og perspektiskifte m.m. Der holdes tværfaglige beboerkonferencer, hvis der er særlige problemstillinger eller udfordringer hos en beboer. Meoden ser på hele mennesket og giver en fælles tilgang til borgeren. Det er også her, at leder kan se, om der er brug for et fagligt løft hos nogle af medarbejderne. Leder eller pædagog faciliterer møderne.  Beboerne triageres hver 14. dag. Der bruges en ½ time. Det er den praksisnære medarbejder som sammen med sygeplejersken styrer møderne.  Der afholdes også DTR-møder. Disse møder er for nye borgere, borgere som har været indlagt, eller har lidt funktionstab.  Aabo er gode til at benytte DigiCare. Der er 2 digitrænere, og der er gode resultater. Der er et godt samarbejde med fysioterapeuten. Han deltager også i DTR-møder.  Der arbejdes med livshistorier. Der er pt. en medarbejder i jobpraktik, som skriver beboernes livshistorie ned. Det er dog stadig alle, som har ansvar for at skrive oplysninger ind, som de måtte modtage.  Leder fortæller, at der er mange aktiviteter for beboerne. Lige nu er det selvfølgelig meget med juletema. Der snakkes også om juletraditioner.  Som faste aktiviteter er der busture, dame- og herrefrokoster, banko, dans, musikarrangementer. Det er et godt samarbejde med kirken. Der afholdes bl.a. babysalmesagn. Der kommer en besøgshest, besøgshund m.m.  Der er også høns, som en beboer især er glad for at besøge, idet det har været hendes, men også andre har glæde af dem.  Der laves både individuelle aktiviteter og fællesaktiviteter.  Der er et rigtigt godt samarbejde med frivillige. De hjælper til i forskellige sammenhænge. Der er også cykelpiloter. Det er mennesker, som bare kommer og tilbyder deres hjælp.  Der var 27 beboere til ”Byen Synger” i Aa Kirke. Det krævede mange hjælpere, men det var ikke noget problem af skaffe hjælpere.  Der er pt. sendt ansøgning til Sundhedsstyrelsens pulje om livskvalitet på plejehjem, hvor Aabo i samarbejde med kirken søger om midler til et etablere et ”Huskkor”  **Medarbejdere:**  Beboernes udfordringer er en blanding af alt. Der er ældre mennesker med aldersrelateret demens, nogle er udfordret kognitivt, hjerneskadede , div. demensdiganoser osv. Der er også beboere med psykiske udfordringer. Der bor også ægtepar, hvor den ene part ikke er visiteret beboer.  Der er mange af beboerne, som er meget på. Medarbejder føler ikke, at der altid er de nødvendige hænder til at løse de behov, som der er.  Der er beboere, som har GPS. Der er ikke søgt om GPS, men ægtefælle/værge har sagt OK.  Der er ikke lavet nogen aftale om, hvordan GPS skal anvendes, herunder hvornår man skal være bekymeret og spore borgerne. Medarbejder fortæller, at borgerne ikke er trafiksikre.  Medarbejder er selv opmærksom på, hvad der kunne være en magtanvendelse, og drøfter det også med kollegaer, så evt. problemstillinger bliver synliggjort. Reglerne bliver ændret, og vi forsøger at holdes os ajour.  Medarbejder er praksinær udviklingsmedarbejder og står for bl.a. for triagerings-møderne. Det fungerer rigtigt godt. Der holdes møder hver 14. dag. Medarbejder er med på alle afdelinges møde. Har også været med til at udvikle metoden sammen med leder. Sygeplejen deltager sammen med det faste personale. Der er afsat 30 minutter. Hvis der er sygdom, kan man aflyser, men det er undtagelsen, at mødet aflyses. Leder faciliterer møderne, når praksisnær udviklingsmedarbejder ikke er med.  Der afholdes også DTR-møder eller borgerkonferenece, som det kaldes nu. Det er et tværfagligt møde med deltagelse af fys-ergo., sygeplejerske, pædagog og kontaktperson og leder.  Der er mange aktiviteter i Stjernen: ”Det bløde hjørne” strikkeklub for alle – også dem som ikke strikker, banko, andagt, busture, herrefrokost og fællesfrokost ved højtider. I denne uge laves der juledekorationer ude på afdelingerne. Om sommeren grilles der. Der er besøgshest 1 gang månedligt, som besøger afdelingerne.  Der er Digitræning for de beboere, som har behov for det, og som vil være med til træningen. Der er beboere, som træner selv og hvor medarbejderne hjælper. Hvis beboerkonferencen finder, at der er behov for at træne, involveres fysioterapeuten.  **Tilsynets bemærkninger:**  Tilsynet finder det bekymrende, hvis man giver borgere, som ikke er trafiksikre, GPS på. GPS skal bruges i de tilfælde, hvor borgeren har glæde af at kunne gå sige en tur, og hvor borger samtykker, eller der er søgt tilladelse til brug af GPS. Tilladelsen/samtykket kan ikke gives af de pårørende.  **Anbefaling:**  Tilsynet anbefaler, at medarbejderne instrueres i reglerne om brug af GPS, herunder også om kriterierne for, hvornår der skal søges om brug af GPS (magtanvendelse) |

|  |
| --- |
| **Emne:** Samarbejde og kommunikation internt og eksternt |
| **Leder:**  Generelt er der et godt samarbejde med beboernes praktiserende læger.  Der er desuden kommet et rigtigt godt samarbejde igang med Aakirkeby lægehus omkring dosisdispenseret medicin.  Samarbejdet med sygeplejen og andre områder i kommunen fungere godt.  Der er mange gode samarbejdsparter i lokalområdet.  Leder oplever at der er en stor social kapital hos medarbejderne. De er gode til at lave aftaler med hinanden bl.a. i forbindelse med fravær m.m.  **Medarbejdere:**  I bund og grund samarbejder medarbejderne godt. Der er kommet nye sygeplejersker, og vi skal lige finde hinanden, men det tegner godt.  Der er generelt et godt samarbejde med pårørende. Medarbejder oplyser, at maner gode til at fortælle de pårørende om hvad der foregår. Medarbejder ser altid på behovet for beboeren, og skelne mellem hvad der er beboers behov og hvad der er de pårørendes behov. Der kan opstå dilemmaer, men udgangspunktet er altid beboer.  **Tilsynets bemærkninger:**  Tilsynet gør opmærksom på, at der altid skal indhentes samtykke fra beboeren ved videregivelse af oplysninger, med mindre den pårørende er værge eller fremtidsfuldmægtig.    **Anbefaling:**  Ingen. |

|  |
| --- |
| **Emne:** Beboernes selvbestemmelse/medbestemmelse |
| **Leder:**  Der er et godt fungerende Beboer- og Familieråd. Det er p.t. en beboer, som fungere som formand. Der er i alt 3 beboere og ingen pårørende i rådet. Der skal være valg til foråret, men der vil blive forsøgt at supplere med pårørende inden da. Der holdes 4 møder om året.  Der er beboermøde 1 gang månedligt. Det er hele huset, som mødes. Der deltager ca. 30 beboere i møderne. Det er gives information og drøftes hverdags ønsker; duge i stjerne, juletraditioner, arrangementer, hvor skal vi hen osv. Det er også her, at der snakkes om evt. puljeansøgninger til diverse puljer.  **Medarbejder:**  Vi respektere borgernes mening. Vi spørger, og måske får vi et nej, men hvis det er vigtigt kommer vi igen. Vi har udfordringer med en beboer, som ryger, men det er hendes valg. Hvis vi skal hjælpe, bliver hun opfordret til at lufte ud, ellers kommer vi ikke. Alt kan dog ikke sættes i rammer og kasser, når vi har med mennesker at gøre.  Der er beboermøder, hvor der tages forskellige emner op, og der bliver drøftet fælles ting med leder. Det kan bla. være menuvalg til Nytår.  Beboerne involvers altid i menuen på deres fødselsdag.  Medarbejder ved ikke, hvordan Beboer- og Familierådet fungerer.  **Tilsynets bemærkninger:**  Ingen bemærkninger.  **Anbefaling:**  Ingen. |

|  |
| --- |
| **Emne:** Faglig indsats- og dokumentation |
| **Beboer 1:**  Dokumenten blev gennemgået. Det kunne konstaters at helbredsoplysningerne var mangelfulde. Det var uklart, om borger havde en fremtidsfuldmægtig, eller om der var andre fuldmagtsformer i brug. Medarbejder har fået oplyst, at der var skrevet et papir, men havde aldrig set det.  Borger var udstyret med GPS. Det var ikke noteret, om borger gav samtykke til GPS, ej heller hvilke aftaler der var indgået om f.eks. hvornår borger skulle pejles og evt tilbydes hjælp med at vende tilbage til stedet.  **Beboer 2:**  Borgers helbred  Borger var udstyret med GPS. Der er lavet en ”ambuleringsplan”, hvoraf det fremgår, at der skal laves en fast plan for, hvornår han skal søges efter. Denne plan kunne ikke fremvises på dagen.  Helhedsvurderingen i borgers journal er misvisende, idet der er noteret gamle oplysninger fra før borger kom på plejecenter. Under de gamle oplysninger er der så noteret nye oplysninger. Journalen skal fremstå opdateret, gamle oplysninger vil efter en rigtig udfyldt opdatering, stadig kunne findes frem, hvis det ønskes.  **Tilsynets bemærkninger:**  Tilsynet finder, at der ikke er tilstrækkelig viden omkring brug af GPS, herunder om borgersamtykke  kontra hvornår der skal søges om brug af GPS. Desuden findes journalen mangelfuld i forhold til, hvilke aftaler der er indgået med borger om, hvornår borger skal tilbydes at blive hjulpet tilbage til plejecenteret.  Det stod angivet i én af journalerne, at borger ikke er trafiksikker. Det må derfor overvejes, hvorvidt GPS er den rette løsning.  **Anbefaling:**  **Tilsynet anbefaler, at der tages initiativ til at gennemgå borgerjournaler i forhold til aftaler om brug af GPS, og at personalet informeres om brugen, herunder reglerne om hvornår der er tale om en aftale med borger, og hvornår man skal ansøge om brug af GPS i forhold til magtanvendelsesreglerne i serviceloven.**  **Herudover forventes det, at borgerjournalen, som fremstod med gamle oplysninger, opdateres.** |

**Samtale med beboere**

|  |
| --- |
| **Emne:** Trivsel og relationer, herunder den hjælp der ydes. |
| **Boligen:**  Beboer1: Er meget glad for bolige. Den er lys og dejlig. Den var også nem at møblere med mine egne møbler.  Beboer2:  Boligen er allertiders. Det er det bedste der er sket i min alderdom, at jeg er kommet på plejehjem.  **Hverdagen:**  Beboer1: Vi får hjælp fra morgenstunde. Vi spiser sammen ude i fællesrummet, efterfølgende bliver man badet. Jeg er meget glad for at være her. Føler ikke det er kedeligt i hverdagen. Jeg bliver hentet, hvis der sker noget. Elsker selskab. Det er derfor jeg er kommet på plejehjem.  Beboer 2: Hverdagen er god. Alle er gode med mig. Jeg klarer det meste selv, med støtte. Jeg kan godt gå, men bruger også kørestol, især når jeg skal ned i Stjernen.  **Forplejningen:**  Beboer1: Maden er god. Den fejler ikke noget. Man kan godt være med til at bestemme menuen, men det gør jeg nu aldrig. Jeg får alt den mad jeg kunne ønske mig. Det er ganske almindelig mad, som vi selv har lavet den engang.  Beboer 2: Har ikke så stor appetit til den smag, der er på maden her på plejecenteret. Det er både mig selv, som har ændret sig, og så måden maden er på. Er meget glad for smørrebrød, risengrød og vælling. Kød er ofte lidt sejet, men appetitten er som sagt ikke så stor. Jeg er ikke utilfreds, for der er meget andet, f.eks. kaffe og kage. Det er nok omstændighederne det er galt med.  **Medarbejderne:**  Beboer1: Medarbejderne er meget flinke. Der er ikke noget i vejen der. De er aldrig sure eller stressede. Hvis man spørger dem om noget, får man altid et pænt svar.  Beboer 2: Medarbejderne er alle så flinke. De er gode at snakke med.  **Den hjælp der ydes:**  Beboer1: Jeg kan altid spørge om hjælp. Bliver opfordet til at komme og spørge, hvis der er noget. Gennemgående kan jeg meget selv, men er der noget, så hjælper de. Det er sjældent jeg bruger mit nødkald, men de kommer hurtigt, hvis jeg gør.  Har ikke bemærket, at personalet er travle.  Beboer 2: Personalet giver mig hjælp, når det er nødendigt. Det er lykken for mig at være her.  **Omgangstonen:**  Beboer1: Der er ikke noget galt med omgangstonen. De taler altid pænt. Vi behandles godt.  Det sker, at jeg snakker med de andre beboere. Vi er 3 damer, som snakker godt sammen.  Beboer 2: Personalet taler altid pænt. Både til mig og til hinanden. Nogle gange synger jeg fødselsdagssagn for personalet, hvis altså de har fødselsdag.  **Aktiviteter og træning:**  Beboer1: Beboer kommer i kirken, hvis der er mulighed for det. Kan også lide at syge. I det hele taget vil beboeren gerne være aktiv, hvis der er mulighed for det. Føler, at hun følger ”programmet”.  Jeg kan gå med min rolator .  Jeg tror jeg kommer ud og får frisk luft. Vi kan gå rundt om huset.  Beboer 2: Jeg deltager i andagter. Jeg elsker at synge og kan de fleste sange. Jeg ser dårligt, men når man kan teksten, er det ikke så galt.  **Indflydelse på egen hverdag:**  Beboer1: Oplever at man som beboer selv bestemmer, hvad man vil, men ved jo ikke hvad de andre beboere tænker. Har deltaget i beboermøder, hvor leder er med. Ellers følger jeg de regler der er.  Beboer 2: Der er ikke meget at bestemme. Personalet ved, hvad der skal ske, og hvad jeg vil. Der gøres ikke noget mod min vilje. Jeg er ikke interesseret i at være med til beboermøder. Det er svært, når man ikke kan høre og se så godt. Hvis det er vigtigt, så får vi besked på papir. Jeg vil ikke stemme om noget, eller kritisere noget.  Vi har stor glæde af de frivillige, som kommer og hjælper. Det har stor betydning.  **Tilsynets bemærkninger:**  Det er tydeligt for Tilsynet at begge beboere er glade for at være på Aabo. De oplever, at de er med til at bestemme over deres eget liv. De er glade for den hjælp de får, og personalet er flinke og hjælper, hvor det er nødvendigt.  **Anbefaling:**  Ingen. |

**Samtale med pårørende**

|  |
| --- |
| **Emne:** Tilfredshedsafdækning |
| **Boligen:**  Pårørende 1:  Ud fra moderens behov er det en fin bolig, selv om det er en af de små. Hun har en god udsigt. Hun har kunnet få sine ”skatte” med sig. Hun bruger fællesarealer meget.  Det var også vigtigt, at hun kom på Aabo.  Pårørende 2:  Den er rigtig fin nu. Der har boet 2. Det er den egentlig for lille til, men det har gået fint. Boligen er indrettet med egne møbler.  **Hverdagen:**  Pårørende 1:  Det er fin hverdag. Der er mulighed for at være social. Især er hun glad for at komme i Stjernen. Der gås ture og bruges sansehaven. Det er hun meget glad for. De er gode til at lave aktiviteter i fællesrummet.  Pårørende 2:  Min mor trives. Kommer ud til alle måltider. Der ses af og til film. Hun deltager i arrangementer i Stjernen. Der spilles også kort med andre beboere. Hun er meget social, og kan stadig holde fast i relationer med andre beboere m.fl.  **Forplejningen:**  Pårørende 1:  Tror det er ok mad. Det er meget dyrt, selvom de ikke spiser ret meget. Det er godt med valgfrihed, og det at man kan vælge andet, hvis det lige er noget man ikke kan lide. Der er også gode mellemmåltider.  Tænker køkkenpersonalet er rigtig gode til at inddrage beboerne omkring måltidet, dufte og smage osv. Stor ros til dem!  Pårørende 2:  Maden er i orden. Er enig i at det er meget dyrt.  **Medarbejderne:**  Pårørende 1: Alle er imødekommende og glade, når man kommer. Svarer pænt, når man ringer eller kommer og spørger. Har oplevet at måtte gå til leder et par gange, men det er generelt meget fint. Kontaktpersonen kender min mor rigtig godt. De er meget imødekommende.  Pårørende 2:  Der har været problemer i starten med kommunikationen. Vi skiftede kontaktperson, og så blev det meget bedre. Der har ikke været problemer siden.  **Den hjælp der ydes:**  Pårørende 1:  Det er min oplevelse, at min mor får den hjælp, hun skal have. Hun får hjælp efter behov.  Pårørende 2: Er enig i, at hjælpen er som den skal være. Der kommer desværre ofte afløsere, men det er nok fordi hun kan fortælle, hvad der skal til af hjælp.  **Omgangstonen:**  Pårørende 1:  Der er en god omgangstone. Nogle af de ansatte har god humor. Der tales generelt pænt.  Pårørende 2:  Jeg er enig i, at omgangstonen er god. Der er ikke oplevet andet.  **Indflydelse på egen hverdag:**  Pårørende 1: Der er selvbestemmelse i hverdagen, altså hvornår står man op, hvilken bluse skal man have på osv. Deltagelse i Stjerne bliver der også spurgt til.  Mor deltager i beboermøder, men er ikke så aktivt deltagende.  Pårørende 2:  Det har vi ikke snakket om. Tænker min mor selv bestemmer.  Min mor er med i Beboer- og Familierådet. Det er den pårørendes oplevelse, at hendes mor er aktiv i rådet og deltagende.  De pårørende vil gerne afslutte med følgende:  Aabo er bare det bedste. Det er helt sikkert leders fortjenste, men medarbejderne er også gode. De frivillige er guld værd. Personalet gør en kæmpe indsats.  Der er enighed om, at Stjernen er en stor årsag til, at der er fantastisk på Aabo.  **Tilsynets bemærkninger:**  Det er tydeligt for Tilsynet, at pårørende, som deltog i tilsynsbesøget, er meget tilfredse med Aabo, og det tilbud der gives.  **Anbefaling:**  Ingen. |

**Rundgang på stedet**

|  |
| --- |
| **Emne:** Tilbuddets fysiske rammer |
| **Observationer:** I forhold til det tilsynet kan se på en gennemgang af opholdsrum, var der rent og pænt.  På den ældste del af Aabo, fremstår de fælles opholdsrum noget små, men der er en find inddeling af de to opholdsrum, som er til en afdeling. Der er således en spiseafdeling og en afdeling, som er mere som en dagligstue med fjernsyn og bløde møbler.  På gange og i forbindelse med opholdsrum er der malet kunst på vægene, som får det hele til at fremstå hjemligt og hyggeligt.  **Tilsynets bemærkninger:**  Ingen.  **Anbefaling:**  Ingen. |

**Samlet indtryk**

|  |
| --- |
| Det er Tilsynets oplevelse, at Beboerne på Aabo er meget glade for at bo der. Der er mulighed for at deltage i mange forskellige aktiviteter. Aktiviteterne foregå opftest i lokalerne tilhørende ”Stjernen”, hvilket er det gamle dagcenter, men der sker også aktiviteter ude i de forskellige afdelinger.  Der er fokus på værdighed og selvbestemmelse.  Tilsynet giver desuden anledning til at udtale, at beboerne får den hjælp de har ret til og behov for, set i forhold til serviceloven og gældende kvalitetsstandarder i kommunen.  Der er i forbindelse med tilsynet ikke givet anledning til anbefalinger.  **Ved tilsynet har medvirket:**  **Leder af Aabo Zette Kofod**  **2 beboere**  **X pårørende**  **Fra Tilsynsenheden:**  **Myndighedskonsulent Mette Marker** |

**Ledelsens bemærkninger**

|  |
| --- |
| **Emne:** Ledelsens kommentar til rapporten |
|  |